Publication: Magyar Közlöny
Issue: MK-1999-18 (Year: 1999, Number: 18)
Era: 1990-2004
Section: úgy módosítsa az egészségügyről szóló 1972. évi II. törvény
Paragraph Index: 915

úgy módosítsa az egészségügyről szóló 1972. évi II. törvény jelenleg hatályos, fentiekben kifogásolt rendelkezéseit. Budapest, 1997. április 28. Dr. Majtényi László (5/J/1996) * * * A Dunabank Rt. és az ING Bank Rt. között létrejött adattovábbítással kapcsolatos adatvédelmi biztosi vizsgálat megállapításait összegző a j á n l á s I. Az indítványok Több állampolgár beadványában adatvédelmi biztosi vizsgálatot kezdeményezett, kifogásolva, hogy személyes adataikat a Dunabank Rt. jogtalanul adta át az ING Bank Rt. részére. A Dunabank Rt. 1996. február 29-én szerződést kötött az ING Bank Rt.-vel, melynek értelmében a Dunabank egyes szolgáltatásait a továbbiakban az ING Bank végzi. Ennek keretében az ING Bank Rt. átvette a bankszámlavezetéssel, a bankszámlaügyletekkel, valamint a készpénzt helyettesítő fizetési eszközökkel kapcsolatos banki tevékenységet a Dunabanktól. Az ING Bank Rt. 1996. március 1-jén értesítette az érintett bankszámla-tulajdonosokat, hogy 1996. március 1-jei hatállyal a Dunabank Rt. felsorolt üzletágait átvette. Ezt követően az indítványozók írásban nyilatkozatot juttattak el a hitelkártya számlájukat vezető Dunabank Rt.-hez, melyben közölték, hogy nem járulnak hozzá hitelkártya számlájuknak más bank javára történő átadásához. A panaszosok mind a Dunabanktól, mind az ING Banktól tájékoztatást kértek arról, hogy az ING Bank milyen módon került személyes adataik birtokába. A Dunabank Rt. válaszában kifejtette: az Állami Bankfelügyelettől engedélyt kapott, hogy meghatározott pénzintézeti tevékenységeket — az ING Bankkal kötött megbízási szerződés alapján — az ING Bank Rt. útján gyakoroljon. E megbízás teljesítéseként került sor a bankszámla-tulajdonosok személyes adatainak — bankszámlájuk forgalmára, egyenlegére vonatkozó adatoknak és a Dunabankkal kötött szerződésben szereplő egyéb adatoknak — az átadására. Az ING Bank az ügyfeleknek írt levelében vállalta, hogy az említett adatokra vonatkozó — jogszabályokban, hatósági engedélyben, valamint a két bank között létrejött megállapodásban megkövetelt — titoktartási rendelkezéseket betartja. Az ING Bank hivatkozott arra, hogy a Dunabank Rt.-vel kötött megállapodás alapján látja el a kérdéses bankszámlák vezetését. E szerződéshez az Állami Bankfelügyelet is jóváhagyását adta, és ezáltal a Dunabank Rt.-től jogszerűen szerezte meg az ügyfelek bankszámlájával kapcsolatos adatokat. Az indítványozók mindkét érintett bank eljárását kifogásolták. Álláspontjuk szerint személyes adataik átadásakor — mivel a Dunabank Rt. nem rendelkezett az ügyfelek megfelelő

Source: https://magyarkozlony.hu/hivatalos-lapok/66c4f249a6eb3ab597afbc4767dead739aff7499/dokumentumok/4644402bd738c4e1234c59ef130d85816aca6980/letoltes